Meddelelse om områder, der er tilgængelige for udstedelse af licenser til efterforskning og udnyttelse af kulbrinter

(2020/C 70/02)

På grundlag af artikel 20 i »Lov om efterforskning og udnyttelse af kulbrinter« (Narodne novine (Kroatiens statstidende), nr. 52/2018 og 52/2019) offentliggør Kroatiens ministerium for miljøbeskyttelse og energi på vegne af Republikken Kroatien

Republikken Kroatiens regering opfordrer alle interesserede personer til at afgive tilbud på licenser til efterforskning og udnyttelse af kulbrinter i forbindelse med de efterforskningsblokke i Adriaterhavet, som er til rådighed.

1. OPLYSNINGER VEDRØRENDE EFTERFORSKNINGSBLOKKE

Følgende områder for efterforskning og udnyttelse af kulbrinter i den nordlige del af Adriaterhavet er tilgængelige for udstedelse af licenser til efterforskning og udnyttelse af kulbrinter:

1. Efterforskningsblok: SJ-02/SJ-03

2. Efterforskningsblok SJ-06/SJ-07/SrJ-09

Kort og koordinater for efterforskningsblokkene findes i udbudsmaterialet.

De efterforskningsblokke, der er tilgængelige for udstedelse af licenser til efterforskning og udnyttelse af kulbrinter, har været genstand for en tidligere udbudsprocedure for efterforskning og udnyttelse af kulbrinter, som enten ikke førte til udstedelse af licenser til efterforskning og udnyttelse af kulbrinter, eller førte til, at der blev udstedt en licens til efterforskning og udnyttelse af kulbrinter, men hvor der blev ikke indgået en kontrakt om efterforskning og udnyttelse af kulbrinter.

2. KRITERIER FOR UDVÆLGELSE AF TILBUDSGIVERE

I henhold til artikel 2, stk. 2 i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (EFT L 164 af 30.6.1994) i forbindelse med national sikkerhed og i henhold til artikel 19 i »Lov om efterforskning og udnyttelse af kulbrinter« skal følgende kriterier tages i betragtning ved udvælgelsen af den mest fordelagtige tilbudsgiver:

1. tilbudsgivers tekniske, finansielle og professionelle kompetencer

2. hvordan tilbudsgiveren har til hensigt at udføre de aktiviteter, der er dækket af licensen til efterforskning og udnyttelse af kulbrinter

3. det afgivne buds overordnede kvalitet

4. de finansielle betingelser, som tilbudsgiver tilbyder til gengæld for licensen til efterforskning og udnyttelse af kulbrinter, og

5. manglende effektivitet eller ansvarsbevidsthed, som tilbudsgiver har udvist i andre lande og i tidligere aktiviteter, der er dækket af en licens til efterforskning og udnyttelse af kulbrinter.

Et andet kriterium for udvælgelse af tilbudsgiver er honoraret for indgåelse af en aftale om efterforskning og udnyttelse af kulbrinter, hvis minimumsbeløb er fastsat i den forordning, der henvises til i artikel 51 i »Lov om efterforskning og udnyttelse af kulbrinter«.

Hvis der efter en evaluering på baggrund af kriterierne i henhold til »Lov om efterforskning og udnyttelse af kulbrinter« er to bud, der er lige kvalificerede, skal andre relevante, objektive og ikkediskriminerende kriterier tages i betragtning i forbindelse med den endelige beslutning.

3. MÅDER, HVORPÅ DER KAN AFGIVES BUD:

Bud kan afgives i overensstemmelse med udbudsmaterialet, som offentliggøres på agenturet for kulbrinters officielle websted — www.azu.hr og fremsendes til agenturet for kulbrinter i overensstemmelse med lov om udforskning og udnyttelse af kulbrinter og udbudsmaterialet.

Alle øvrige relevante oplysninger og meddelelser findes på agenturet for kulbrinters websted — www.azu.hr.